钦定古今图书集成/理学汇编/学行典/第234卷 > 礼震
## 钦定古今图书集成/理学汇编/学行典/第234卷 > 礼震

按《后汉书欧阳歙传》歙传：“伏生尚书，为汝南太守，推
用贤俊，政称异迹。九年，更封夜侯。歙在郡教授数百
人。视事九年，征为大司徒。坐在汝南臧罪千馀万，发
觉下狱。诸生守阙为歙求哀者千馀人，至有自髡剔
者。平原礼震，年十七，闻狱当断，驰之京师，行到河内
获嘉县，自系上书求代歙死。曰：‘伏见臣师大司徒欧
阳歙，学为儒宗，八世博士，而以臧咎当伏重辜。歙门
单子幼，未能传学，身死之后，永为废绝，上令陛下获
杀贤之讥，下使学者丧师资之益。乞杀身以代歙命’。”
书奏，而歙已死狱中。歙掾陈元上书追讼之，言甚切
至。帝乃赐棺木，赠印绶，赙缣三千匹。

按《谢承书》曰：“震字仲威。光武嘉其仁义，拜震郎中。后以公事左迁淮阳王厩长。”